[bookmark: _GoBack]ZMLUVA O SPOLUPRÁCI A PROPAGÁCII 

 
uzatvorená medzi  
čl. I. 
Zmluvné strany  
partner: 
Turizmus regiónu Bratislava, krajská organizácia cestovného ruchu so sídlom: Sabinovská 16, 820 05 Bratislava 
zastúpený: RNDr. Martin Zaťovič, predseda krajskej organizácie  
IČO: 4225997 
DIČ: 2023476565 
bankové spojenie: Československá obchodná banka, a.s. číslo účtu: SK76 7500 0000 0040 1802 6186 
zapísaná v registri krajských organizácií cestovného ruchu Ministerstva dopravy, výstavby a regionálneho rozvoja SR č. 08557/2012/SCR 
 
(ďalej len ako „partner“) 
 
a 
 
organizátor: 
Bratislavský okrášľovací spolok, občianske združenie so sídlom: Zelená č. 6, 811 01 Bratislava  
zastúpený: Mgr. Maroš Mačuha, PhD, výkonný riaditeľ 
IČO: 	42 172 829 DIČ: 2022887779 
bankové spojenie: Poštová banka, a.s., Dvořákovo nábrežie 4, 811 02 Bratislava číslo účtu: SK20 6500 0000 0054 3215 4321 zapísaný 18.06.2009 v Registri občianskych združení vedenom MV SR pod č. VVS/1900/90-286 21 
 
(ďalej len ako „organizátor“) 
 
uzatvárajú v súlade s § 269 ods. 2 Obchodného zákonníka nasledovnú zmluvu: 
 
 
čl. II.  
Predmet zmluvy 
Predmetom tejto zmluvy je: 
 
A. spolupráca organizátora a partnera na podujatí “Ríbezľový Devín” (ďalej len ako „podujatie“) organizovanom organizátorom v mestskej časti Bratislava – Devín. V zmysle spolupráce organizátora a partnera sa organizátor zaväzuje zabezpečiť prezentačný priestor pre partnera počas podujatia konaného dňa 15. júla  2017  a propagáciu  i  spoluprácu  partnera a organizátora v rámci uvedeného podujatia. 
 
B. záväzok partnera zaplatiť organizátorovi za vykonanú propagáciu a spoluprácu na podujatí  odmenu podľa článku IV. tejto zmluvy. 


                                                                    čl. III.
Práva a povinnosti zmluvných strán 
 
A) Organizátor sa zaväzuje v rámci spolupráce: 
1. zabezpečiť plnenie predmetu zmluvy na podujatí  v nasledovnom rozsahu: 
a) pozývanie účastníkov a návštevníkov podujatia, 
b) kultúrny program, 
c) znášať všetky režijné náklady spojené s realizovaním podujatia, 
d) úpravu priestorov v miestach konania podujatia. 
2. realizovať propagovanie partnera nasledovným spôsobom: 
a) umiestniť na dobre viditeľnom mieste logo partnera v priestoroch (indoor aj outdoor), kde sa bude podujatie konať, 
b) uvádzať partnera ako spoluorganizátora podujatia na všetkých billboardoch a banneroch formou loga  alebo  s textom  „Destinačný  partner  –  Bratislava  Region  Tourism“     v printových a mediálnych výstupoch 
(tlačová správa, PR články, pozvánky, vstupenky, letáky a pod.), 
c) zabezpečiť outdoorovú, indoorovú a printovú kampaň - umiestnenie loga partnera nasledovne:  web, online, facebook, 
· v inzerátoch u mediálnych partnerov podujatia, 
· prezentácia na reklamných a propagačných materiáloch, na plagátoch, letákoch, na programových bulletinoch, 
· umiestnenie loga partnera v areáli konania podujatia prostredníctvom bannerov a beachflagov podľa dohody organizátora a partnera, ktoré si pred podujatím organizátor prevezme od partnera, za ktorých funkčnosť a kvalitu zodpovedá až do odovzdania partnerovi po skončení podujatia, 
· na internetovej stránke organizátora vytvoriť prepojenie/odkaz na stránku partnera s obsahom o aktuálnom dianí a atraktivitách v bratislavskom regióne, 
· zabezpečiť počas konania podujatia v priestoroch konania podujatia vhodný priestor na umiestnenie propagačných materiálov partnera v exteriérovom stánku označenom logom partnera vo veľkosti minimálne 3 x 3 m, 
· zabezpečiť a dohliadnuť na aktívnu komunikáciu moderátora podujatia o destinácii bratislavský región podľa dodaných podkladov od partnera, 
3. zachovať logo partnera, farbu a typ písma v súlade s dizajn manuálom dodaným partnerom, 
4. predložiť v dostatočnom predstihu alebo inak komunikovať partnerovi návrh realizačného riešenia zvolenej propagácie, najneskôr však 5 dní pred podujatím, 
5. zabezpečiť bezpečnosť pre návštevníkov a účastníkov podujatia, 
6. dodať partnerovi monitoring propagácie podujatia vrátane fotografického materiálu viažuceho sa na podujatie, 
7. zabezpečiť pre partnera všetky potrebné povolenia a vstupy do priestorov konania podujatia a to bez nároku na odplatu, 
 
 
 
B) Partner sa zaväzuje v rámci spolupráce: 
1. dodať organizátorovi podklady potrebné pre spoluprácu a na propagáciu (logo v elektronickej podobe a dizajn manuál loga) najneskôr do 3 dní od nadobudnutia účinnosti tejto zmluvy, 
2. odsúhlasiť realizačné riešenie zvolenej propagácie s organizátorom podľa vzájomne dohodnutých termínov, bez zbytočného odkladu, 
3. šíriť informácie o podujatí z vlastných informačných a propagačných kanálov (facebook, web, komunikačné kampane atď.), 
4. podporovať na svojej úrovni realizáciu a propagáciu podujatia využitím všetkých poskytnutých možností z pozície partnera, 
5. personálne a materiálne zabezpečiť prezentáciu destinácie bratislavský región v propagačnom stánku partnera    v dňoch    konania    podujatia formou    poskytovania   informácií a propagačných materiálov o destinácii Bratislavský región návštevníkom podujatia, 
6. poskytnúť organizátorovi súčinnosť pri realizovaní predmetu tejto zmluvy. 
 
C) Komunikácia podľa tohto bodu bude prebiehať medzi kontaktnými osobami, ktorými sú: za partnera Petra Kotúčková (petra.kotuckova@gob.sk) a za organizátora Maroš Mačuha (maros.macuha@bos-bratislava.sk). 
 
D) Zmluvné strany sa zaväzujú, že si budú poskytovať súčinnosť pri plnení záväzkov vyplývajúcich z tejto zmluvy a navzájom sa budú včas informovať o všetkých skutočnostiach potrebných pre ich spoluprácu podľa tejto zmluvy, najmä vzájomne si oznamovať všetky zmeny a dôležité okolnosti. 
  
čl. IV. 
Odmena a platobné podmienky 
1. Konečná dohodnutá cena organizátorovi za vykonanie predmetu tejto zmluvy podľa článku II. a III. tejto zmluvy je celkom 2.000,- eur (slovom: dvetisíc eur). Súčasťou faktúry je protokol a dokumentácia o realizácii podujatia podľa čl. III písm. A) tejto zmluvy vrátane fotografického materiálu. Organizátor nie je platiteľom DPH. Organizátor vystaví faktúru bezprostredne po skončení podujatia so splatnosťou 30 dní. 
2. Faktúra musí obsahovať všetky náležitosti daňového dokladu podľa § 10 Zákona č. 431/2002 Z. z. o účtovníctve v znení neskorších predpisov. V prípade, ak vo faktúre budú uvedené nesprávne údaje alebo nebude obsahovať všetky uvedené náležitosti a podmienky, je to dôvod na odmietnutie faktúry a jej vrátenie na prepracovanie. Nová lehota splatnosti začne plynúť až po doručení novej faktúry partnerovi. 
 
čl. V.  
Zmluvná pokuta 
1. Zmluvné strany sa dohodli, že v prípade podstatného porušenia podmienok tejto zmluvy zo strany organizátora, si partner môže uplatniť voči organizátorovi zmluvnú pokutu vo výške 50 % odmeny uvedenej v článku IV. bod 1. tejto zmluvy. 
 
2. Za podstatné porušenie zmluvy podľa § 345 Obchodného zákonníka  sa má konanie organizátora, ktoré smeruje k nenaplneniu jeho povinností v zmysle tejto zmluvy a spôsobuje možnosť odstúpiť od tejto zmluvy partnerom z dôvodu na strane organizátora. Ako dôvod odstúpenia je dohodnutý najmä včasné a riadne neplnenie povinností  organizátora  podľa  tejto  zmluvy,  ktoré  môže  mať  čo  i len  potenciálny  následok v nerealizovaní touto zmluvou dohodnutých záväzkov organizátora. 
 
čl. VI.  
Záverečné ustanovenia 
1. Zmluva je vyhotovená v štyroch rovnopisoch, z ktorých každá zmluvná strana obdrží dva rovnopisy. 
 
2. Zmeny a doplnky tejto zmluvy je možné uskutočniť len písomnou formou dodatku, po dohode oboch zmluvných strán. 
 
3. Zmluva  nadobúda  platnosť  dňom  jej  podpisu  oprávnenými  zástupcami  oboch  zmluvných  strán a účinnosť dňom nasledujúcim po dni zverejnenia zmluvy v zmysle §47a Občianskeho zákonníka. 
 
4. V prípade, že partner alebo organizátor nedodržia dohodnuté podmienky zmluvy, môžu partner alebo organizátor od tejto zmluvy odstúpiť. Účinky odstúpenia nastávajú dňom doručenia oznámenia o odstúpení druhej zmluvnej strane. V takom prípade sa práva a povinnosti vyplývajúce z tejto zmluvy riadia Obchodným zákonníkom. 
 
5. Pokiaľ táto zmluva nerieši všetky práva a povinnosti zmluvných strán, riadia sa zmluvné strany príslušnými ustanoveniami Obchodného zákonníka a ostatnými záväznými právnymi predpismi. 
 
6. Zmluvné strany si túto zmluvu prečítali, jej obsahu porozumeli a vyhlasujú, že zmluva bola uzatvorená slobodne, vážne, bez nátlaku a na znak súhlasu ju bez výhrad podpisujú. 




V Bratislave, dňa                                                                     V Bratislave, dňa 
	



	

	 
za partnera 
 RNDr. Martin Zaťovič 
           predseda  
	 
za organizátora 
           Mgr. Maroš Mačuha, PhD.                                        výkonný riaditeľ 

